આ ઉપરાંત સુરત વાપી અને ભરૂચ જિલ્લામાં મોટા પ્રમાણમાં ઔદ્યોગિક વસાહતો આવેલી છે. ઉદ્યોગના કેમિકલવાળા પાણીના નિકાલની કોઈ પણ વ્યવસ્થા ન કરવાના કારણે તમામ ઉદ્યોગોનું કેમિકલયુક્ત પાણી નદીઓમાં છોડવામાં આવી રહ્યું છે. જેના કારણે દક્ષિણ ગુજરાતની તાપી નદી અને નર્મદા નદીના પાણીમાં પ્રદૂષણનું પ્રમાણ વધારે જોવા માટે છે. જેના કારણે આસપાસના ગામડાઓના લોકો પર કેમિકલયુક્ત પાણીની વધારે અસર જોવા મળે છે. ગામના કૂવા, બોર અને હેન્ડપંપમાંથી માત્ર કેમિકલવાળું પાણી આવી રહ્યું છે. ગામના લોકોનું કહેવું છે કે, ગામના કૂવા, બોર અને હેન્ડપંપમાંથી લાલ કલરનું પાણી જ નીકળે છે. જે પાણી પીવા લાયક નથી. જો કે ગામ લોકો પાસે કેમિકલ યુક્ત પાણીનો ઉપયોગ કરવા સિવાય બીજો કોઈ રસ્તો ન હોવાના કારણે ગામના લોકો કેમિકલવાળા પાણીનો ઉપયોગ કરે છે જેના કારણે લોકોને ચામડીના રોગો થઈ રહ્યા છે.